28.12.2006 Den Europæiske Unions Tidende L 379/11 KOMMISSIONENS FORORDNING (EF) Nr. 1999/2006 af 20. december 2006 om indførelse af en midlertidig antidumpingtold på importen af visse sadler med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab () (grundforordningen), særlig artikel 7, og ud fra følgende betragtninger: A. PROCEDURE 1. Indledning Den 22. februar 2006 modtog Kommissionen en klage over visse sadler med oprindelse i Folke- republikken Kina (Kina), som blev indgivet i overensstemmelse med grundforordningens artikel 5 af sammenslutningen af europæiske sadelfabrikanter (klageren) på vegne af producenter, der tegner sig for en væsentlig del, i dette tilfælde 99 %, af den samlede produktion af visse sadler i Fællesskabet. Klagen indeholdt beviser for, at der fandt dumping sted, og at dumpingen forvoldte væsentlig skade, hvilket ansås for tilstrækkeligt til at begrunde indledningen af en procedure. Den 7. april 2006 blev der offentliggjort en meddelelse i Den Europæiske Unions Tidende om indled- ning af en procedure 2). 2. Parter, som er berørt af proceduren Kommissionen underrettede officielt de eksporterende producenter i Kina, importører, forhandlere, brugere, leverandører og sammenslutninger, som den vidste var berørt af sagen, repræsentanter for Kina og de klagende EF-producenter og andre EF-producenter, som den vidste var berørt af indled- ningen af proceduren. Berørte parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der er angivet i indledningsmeddelelsen. For at give de eksporterende producenter, der måtte ønske det, mulighed for at anmode om markeds- økonomisk behandling eller individuel behandling, sendte Kommissionen ansøgningsskemaer herom til de eksporterende kinesiske producenter, som den vidste var berørt af sagen. Tre grupper af eksporterende producenter og en individuel eksporterende producent anmodede om markedsøkono- misk behandling i henhold til grundforordningens artikel 2, stk. 7, eller om individuel behandling, hvis det af undersøgelsen fremgik, at de ikke opfylder betingelserne for markedsøkonomisk behand- ling. Det skal bemærkes, at tre af disse eksporterende producenter bestod af to eller flere forretnings- mæssigt forbundne virksomheder, der beskæftiger sig med produktion ogjeller salg af sadler. I betragtning af det store antal eksporterende producenter i Kina, importører og producenter i Fællesskabet anførte Kommissionen i indledningsmeddelelsen, at der kan anvendes stikprøver i forbindelse med denne undersøgelse for at fastsætte dumping og skade, jf. grundforordningens artikel 17. (1) EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17). (?) EUT C 84 af 7.4.2006, s. 4.